ඒ නිසා සාක් රාජ්‍ය නායක සමුළුව කඩා කප්පල් කිරිම පමණක් නොව මහා මිනිස් සංහාරයක්ද වළක්වා ගැනීමට හැකිවූයේ නියෝජ්‍ය පොලිස්පති නිහාල් කරුණාරත්න මහතා නිසා වන හෙයින් ඒ ගෞරවය පළමුව හිමිවිය යුත්තේ ඔහුටය. දෙවනුව ඒ ගෞරවය හිමිවිය යුත්තේ කොටින්ගේ මේ සැලැස්ම ක්‍රියාත්මක කිරීම වැළැක්වීමට ජිවිත පරදුවට තබා පරීක්ෂණ සිදු කිරීමට දායක වු පොලිස් නිලධාරින්ටය. කොළඹ කොටුව දුම්රිය ස්ථානයට නුදුරින් පිහිටි රථ වාහන ගාලක තිබී සොයාගත් වෑන් රථයේ ඉන්ධන ටැංකියේ සූක්‍ෂම ලෙස අටවා තිබූ අධි බලැති බෝම්බයේ බර කිලෝ 47ක් පමණ විය. මේ වෑන් රථ බෝම්බය පුපුරා ගියේනම් සිදුවිය හැකි විනාශයේ තරම වෑන් රථ බෝම්බයේ බරින්ම සිතා ගත හැකිය. බලගතු බෝම්බය එදා පුපුරා ගියේනම් මිනිස් ජීවිත සිය ගණනක් විනාශ වන අතර බෝම්බය පුපුරා ගිය ස්ථාන අවට පිහිටි ගොඩනැගිලි පවා බිමට සමතලාවනු ඇති බව බෝම්බ විශේෂඥයෝ ඒ වකවානුවේ පෙන්වා දුන්හ.
සාක් සමුළුව කඩා කප්පල් කිරීම වැළක්වූයේ කව්ද?
නිහාල් කරුණාරත්න මහතා